Caroline Corr

Caroline Georgine Corr (Irlanda, 17 de marzo de 1973) ye una compositora y percusionista irlandesa, conoixita por estar batería d'o grupo irlandés The Corrs, que forma con os suyos tres chirmans, Jim, Sharon y Andrea. Amás d'a batería, tanye o bodhrán (tambor tipico irlandés) y o piano, amás de composar as cancions y fer os coros.

Estudió chunto a las suyas chirmanas en o Dun Lugaidh Convent School en Dún Dealgan, lugar de naixencia d'a suya familia. O piano estió lo primer instrumento que aprendió a tanyer, gracias a su pai. Como ella mesma reconoixe, aprendió a tanyer o bodhrán veyendo vidios de musicos irlandeses dende choven. A os 18 anyos aprende a tanyer a batería, ya que yera menester ta formar o grupo. Ya teneba conoixencias d'iste instrumento gracias a un antigo novio que yera fan d'U2.

 Vida privata 

Ye casata con Frank Woods (inmobiliario). Se casoron en Deià, (Mallorca) en chulio de 2002 y tienen un fillo y dos fillas, Jake, Georgine y Rihann. Pachina oficial de The Corr's
Viven entre as suyas casas de Dublín y de Mallorca.

Ye compromesa mas que mas con causas solidarias, recibió chunto con os suyos chirmans a Orden de l'Imperio Britanico en 2005 por as suyas contribucions en a industria musical y obras beneficas.

 Referencias 

 Vinclos externos 
 Imáchens
 Ficha Personal

Categoría:Compositors d'Irlanda
Categoría:Musicos d'Irlanda
Categoría:Baterías d'Irlanda
Categoría:Pianistas d'Irlanda
Categoría:1973 (naixencias)